Delaftale mellem regeringen og So- 

cialistisk Folkeparti, Radikale Ven- 

stre, Enhedslisten, Alternativet og 
Kristendemokraterne om: 


Investeringer i et fortsat grønnere 
Danmark 
(4. december 2021) 


Klima- og miljøindsatser 

Regeringen og Socialistisk Folkeparti, Radikale Venstre, Enhedslisten, Alternativet og Kri- 
stendemokraterne er enige om, at prioritere 247,8 mio. kr. i 2022, 397,3 mio. kr. i 2023, 328,1 
mio. kr. i 2024 og 335,7 mio. kr. i 2025 til målrettede klima- og miljøindsatser. 


Udbygning af vedvarende energi 

Regeringen og Socialistisk Folkeparti, Radikale Venstre, Enhedslisten, Alternativet og Kri- 
stendemokraterne er enige om, at elektrificering af samfundet og udbygning af vedvarende 
energi er helt centralt for at nå de ambitiøse klimamål i 2030 og fuld klimaneutralitet senest i 
2050. Aftalepartierne noterer sig, at der er vedtaget en række initiativer for at udbygge VE- 
kapaciteten i Danmark, herunder i regi af Energiaftale 2018 og Klimaaftale for energi og indu- 
stri mv. fra 2020, hvor etablering af hhv. tre havvindmølleparker og verdens første energiøer 
blev besluttet. 


Yderligere havvind frem mod 2030 

Regeringen og aftaleparterne anerkender, at der er behov for en øget udbygning af VE for at 
nå 70 pct.-målsætningen i 2030. Regeringen og aftaleparterne er enige om, at der skal udby- 
des yderligere 2 GW havvind til etablering inden udgangen af 2030 udover de allerede be- 
sluttede 2 GW ifm. energiø Bornholm og 1 GW ved Hesselø. Regeringen og aftaleparterne 
noterer sig i den forbindelse, at havvindsopstillerne i forbindelse med udbuddet af Thor hav- 
vindmøllepark de facto har fraskrevet sig statslig støtte. Aftaleparterne er på den baggrund 
enige om, at udgangspunktet er, at yderligere 2 GW havvind frem mod 2030 skal kunne opfø- 
res uden at påvirke de offentlige finanser negativt over projektperioden. Aftaleparterne er 
enige om at drøfte den nærmere udbudsmodel, herunder model for statslig risikoafdækning, 
med afsæt i et oplæg fra regeringen. Regeringen forpligter sig til at igangsætte forberedelser 
til og tilrettelægge en proces for politisk beslutning om placering inden sommer 2022 mhp. på 
drøftelse i aftalekredsen bag Klimaaftale for energi og industri mv. fra 2020. Der afsættes 
12,8 mio. kr. i 2022, 13,8 mio. kr. i 2023, 13,8 mio. kr. i 2024 og 8,8 mio. kr. i 2025 til formå- 
let. 


Aftaleparterne er samtidig enige om at analysere efterspørgslen efter grøn strøm i Østdan- 
mark og med afsæt heri drøfte tidsplanen for energiø Bornholm, herunder muligheder for 
fremrykning med aftaleparterne bag Klimaaftale for energi og industri mv. fra 2020. 


Regeringen og aftaleparterne anerkender, at PtX-fremmende initiativer yderligere vil øge be- 
hovet for grøn strøm, hvorfor behovet for yderligere havvindudbygning genbesøges ifm. kom- 
mende energi- og forsyningsudspil i foråret 2022. Regeringen vil i den forbindelse fremlægge 
analyser, der kan danne grundlag for evt. beslutning om yderligere 1 GW havvind. 


Energiøen i Nordsøen 

Regeringen og aftaleparterne noterer sig, at der som led i implementeringen af Klimaaftale 
for energi og industri mv. fra 2020 pågår et analysearbejde, der skal understøtte realisering af 
verdens første energiø og den nye epoke for dansk havvindsudbygning. Aftaleparterne note- 
rer sig, at energiøen i Nordsøen skal have en kapacitet på 3 GW med plads til mindst 10 GW 
på sigt. 





Aftaleparterne noterer sig, at udbud af havvindmølleparker som en del af energiøer er forligs- 
belagt. Aftaleparterne er dog enige om, at drøfte en ambitiøs og visionær tilgang for ener- 
giøen i Nordsøen med aftaleparterne bag Klimaaftale for energi og industri mv. fra 2020. Par- 
terne er derfor enige om hurtigst muligt at etablere 10 GW havvind i Nordsøen tilkoblet ener- 
giøen med 2040 som sigtepunkt og anbefale dette til aftalekredsen. 


Aftaleparterne er enige om, at havvindudbygningen omkring energiøen skal ske under iagtta- 
gelse af sikringen af de nødvendige udlandsforbindelser, der muliggør afsætning af grøn 
energi til udlandet. Aftaleparterne noterer sig i den forbindelse, at energiøerne kan bidrage til 
udviklingen af Power-to-X og at der forventes stigende efterspørgsel efter grøn energi både i 
Danmark og i Danmarks nabolande. Den indledende dialog med bl.a. Tyskland og Belgien 
bekræfter dette billede. Aftaleparterne er enige om, at det understøtter, at energiøerne kan 
opføres uden væsentlig negativ påvirkning af de offentlige finanser. For at sikre det nødven- 
dige datagrundlag for hurtigere beslutninger om ny havvindskapacitet er aftale parterne enige 
om at afsætte 13,0 mio. kr. i 2022, 20,0 mio. kr. i 2023 og 15,0 mio. kr. årligt i 2024-2025 til at 
understøtte den langsigtede planlægning og udrulning af storskala havvind. 


For at sikre bæredygtig implementering af udbygningen af VE afsættes 7,0 mio. kr. årligt i pe- 
rioden 2022-2025 til etablering af et nyt offentligt privat partnerskab til at fremme sameksi- 
stens mellem infrastruktur til gavn for klimaet og hensynet til natur- og biodiversitet. Partner- 
skabet skal blandt andet udarbejde bedre fugledata og etablere ny viden og teknologi om- 
handlende sameksistens mellem udbygning af vedvarende energi og natur- og miljøhensyn. 


Bedre rammer for VE på land og kystnært 

For at styrke rammerne for udbygningen af vind og sol på land er aftaleparterne enige om, at 
regeringen som led et kommende energi- og forsyningsudspil i 1. halvår 2022 fremlægger et 
redskabskatalog, der kan styrke udbygningen af sol og vind på land i forhold til fremskrivnin- 
gen. Klima-, energi- og forsyningsministeren samarbejder med KL om udvikling af redskabs- 
kataloget. Regeringen og aftaleparterne er enige om en akutpakke til grøn myndighedsbetje- 
ning, herunder styrket sagsbehandlingen i Nævnenes Hus, Miljøstyrelsen og Energistyrelsen 
i sager vedrørende grøn omstilling. Sigtet er en bedre og hurtigere samlet myndighedsbe- 
handling af sager vedrørende grøn omstilling med fokus på vedvarende energi. 


Der afsættes på den baggrund 11,0 mio. kr. til Miljøstyrelsen i 2022, 6,0 mio. kr. i 2022 til 
Energistyrelsen og 4,0 mio. kr. årligt i 2022-2025 til Nævnenes Hus. 


CO-»-fangst mv. 

Aftaleparterne er enige om at afsætte en teknologineutral pulje, der skønnes at reducere 
CO2-udledningerne med 0,5 mio. tons i 2025 og 2030. Puljen kan understøtte forhandlin- 
gerne om en samlet strategi for fangst og lagring af CO2. 


Der afsættes 4,0 mio. kr. i 2022, 272,5 mio. kr. i 2023, 223,3 mio. kr. i 2024 og 255,9 mio. kr. 

årligt i 2025-2032 (inkl. administration) til puljen, der skal understøtte en værdikæde for opnå- 
else af negative udledninger allerede fra 2024. Initiativet skønnes at reducere CO2-udlednin- 

gerne med 0,5 mio. tons i 2025 og 2030. Støtten gøres betinget af verificerede reduktioner. 


Aftaleparterne vil drøfte den konkrete udmøntning på baggrund af et oplæg fra regeringen. 





Drikkevandsfond 

Aftaleparterne er enige om at styrke drikkevandsindsatsen. Rent og urenset drikkevand di- 
rekte fra undergrunden er en unik dansk ressource, og der skal være tryghed om drikke- 
vandskvaliteten i Danmark. 


Kommunerne og vandselskaberne har ansvar for udarbejdelse af indsatsplaner hhv. kvalite- 
ten af drikkevandet. Vandselskaberne kan foretage en vurdering af behovet for beskyttelse 
og foreslå konkrete indsatser, der kan indgå i kommunale indsatsplaner og finansieres af 
vandforsyningerne, hvis kommunalbestyrelsen i den pågældende kommune er enig i vurde- 
ringen af beskyttelsesbehovet. Opkøb af jord eller dyrkningsrestriktioner — fx forbud mod brug 
af pesticider eller krav om økologi — er i mange tilfælde en både nødvendig og hensigtsmæs- 
sigt metode til at sikre vandværkernes forsyningssikkerhed af rent drikkevand samtidig med, 
at det ofte er den på langt sigt billigste metode. Vandselskabernes udgifter til opkøb af jord og 
dyrkningsrestriktioner øger efter gældende regler indtægtsrammerne 1:1 og uden effektivise- 
ringskrav, hvis kommunerne vurderer indsatsen nødvendig og hensigtsmæssig for vandsel- 
skabet og hermed godkender indsatsen. Aftaleparterne er enige om herudover at give vand- 
selskaberne mulighed for fremover at fordele udgifter til køb af jord, således at opkrævning af 
omkostninger hertil kan spredes over en årrække. For at sikre en ensartet forståelse af reg- 
lerne vil Klima-, Energi- og Forsyningsministeren sikre, at kommuner og vandselskaber orien- 
teres om ændringerne. 


Aftaleparterne er endvidere enige om at oprette en drikkevandsfond, der består af en til- 
skudspulje til medfinansiering af drikkevandsbeskyttelse i vigtige indvindingsområder og stra- 
tegisk vigtige fremtidige indvindingsområder. Der oprettes endvidere en tilskudspulje til afvik- 
ling af ubenyttede boringer, der ikke er sløjfet på forsvarlig vis. 


Endvidere er aftaleparterne enige om at afsætte midler til i samarbejde med vandværker og 
kommuner at identificere områder med behov for øget beskyttelse med henblik på at målrette 
indsatsen til de mest udsatte områder. Der prioriteres endvidere en generel opdatering af vi- 
densgrundlaget, der kan forbedre grundlaget for drikkevandsindsatsen blandt andet med ud- 
gangspunkt i vandværkernes og kommunernes viden. 


Der afsættes 50 mio. kr. årligt i 2022-2023, 45 mio. kr. i 2024 og 25 mio. kr. i 2025 til indsat- 
serne. Aftalepartierne noterer sig, at der er igangsat en kortlægning af udfordringer for grund- 
vandet, hvor indsatserne vil bidrage til en bedre beskyttelse af drikkevandet. Kortlægningen 
vil være færdig i løbet af 1. halvår 2022. 


Aftalepartierne er enige om at følge indsatsen for beskyttelse af vores drikkevand nøje, og vil 
drøfte yderligere tiltag, hvis ikke fremtidssikringen af vores grundvand sker i et tilstrækkeligt 
højt tempo. 





Bedre havmiljø 

Aftaleparterne er enige om at styrke naturen og biodiversiteten på havet og gøre viden om 
havmiljø mere tilgængeligt. Aftaleparterne er på den baggrund enige om at etablere marine 
naturnationalparker i Øresund og Lillebælt. 


Som led i etableringen af naturnationalparkerne prioriteres midler til vidensindsatser, et se- 
kretariat for hver af parkerne og naturfremmende indsatser i Øresund og Lillebælt. Regerin- 
gen vil til foråret komme med et oplæg til en konkret model for naturnationalparkerne, herun- 
der vil det undersøges, om naturnationalparkerne kan etableres efter UNESCO-kriterier un- 
der hensyntagen til fortsat erhvervsmæssig eller anden aktivitet i parkerne. 


Der afsættes 10 mio. kr. årligt i 2022-2025. 


Aftaleparterne er endvidere enige om at videreføre støtten til Øresundsakvariet. Øresunds- 
akvariet er et mindre saltvandsakvarium i Helsingør, der har specialiseret sig i Øresunds og 
Kattegats dyre- og planteliv. Der afsættes 3,0 mio. kr. årligt i perioden 2022-2025 til formålet. 


Aftaleparterne er enige om, at en ny havplan skal tage hensyn til økonomiske, sociale og mil- 
jømæssige forhold samt sikkerhedsaspekter for at støtte en bæredygtig udvikling og vækst i 
den maritime sektor under anvendelse af en økosystembaseret tilgang og for at fremme sam- 
eksistens af forskellige relevante aktiviteter og anvendelser. Havplanen skal dermed fremtids- 
sikre Danmarks styrkeposition inden for havvind, bidrage til bedre beskyttelse af biodiversite- 
ten og sikre fortsat gode vilkår for dem, der i dag agerer på havet. 


Regeringen har på den baggrund fremlagt udkast til havplan, som har været i offentlig høring. 
Regeringen vil med afsæt i de indkomne høringssvar forhandle en samlet havplan med Fol- 
ketingets partier til foråret 2022 for at sætte en ambitiøs og bæredygtig retning for det danske 
havareal, herunder med stærkere fokus på naturbeskyttelse. 


Aftaleparterne er enige om at etablere en trawlfri zone i Bælthavet, som dækker Lillebælt, 
Storebælt og Langelandsbælt. Aftalepartierne vil i foråret 2022 drøfte en konkret implemente- 
ringsplan. Den trawlfrie zone skal bidrage til at skabe et bedre havmiljø bl.a. ved fremme af 
skånsomme fiskerier, at forbedre gyde- og opvækstforhold for torsken, som vil have bedre 
muligheder for at finde ly i uforstyrrede og intakte bundhabitater, samt styrke lystfiskeriet og 
lystfiskerturismen i området ved torskens tilbagevenden. 


Aftaleparterne er desuden enige om at etablere en ophugningsordning for fiskere i Østersøen 


under EHFF (Hav- og Fiskeriudviklingsprogrammet). Dette drøftes med aftaleparterne bag 
EHFF. Ophugningsordningen etableres uden statsligt opkøb af kvoteandele. 


Stenrev 
Aftaleparterne er enige om at støtte genetablering af stenrev i Danmark. 


Regeringen vil i foråret 2022 komme med et oplæg til udmøntning af rammen, der bl.a. 
adresserer mulighederne for at genetablere Hunderevet. 


Der afsættes 10 mio. kr. årligt i 2022-2023. 





Skovplan 

Aftaleparterne er enige om, at der skal udarbejdes en skovplan med involvering af relevante 
interessenter. Skovplanen skal udarbejdes inden udgangen af 2022. Aftaleparterne indkaldes 
til drøftelser herom i foråret 2022. 


Der afsættes 10 mio. kr. i 2022 til udarbejdelse af skovplanen. 


Klimabistand 

Aftaleparterne er enige om, at også klimabistanden skal bidrage til den grønne omstilling. 
Danmark skal tage lederskab for den grønne omstilling i verden. Her kan udviklingssamarbej- 
det udgøre et vigtigt redskab. 


Der afsættes 100 mio. kr. til klimabistand i 2022 i tillæg til bistandsrammen på 0,7 pct. af BNI. 


Styrkelse af Forbrugerombudsmanden 
Aftaleparterne er enige om at styrke tilsynet hos Forbrugerombudsmanden. Sigtet er at imø- 
degå et stigende antal sager, herunder i forhold til greenwashing. 


Der afsættes 7 mio. kr. årligt i perioden 2022-2025 til formålet. 





Finansiering mv. 
Aftalen er en delaftale til Aftale om finansloven for 2022 og finansieres som led heri. 


Aftalens karakter 
Aftalen har karakter af en stemmeaftale. Aftaleparterne forpligter sig til at stemme for følge- 
lovgivning, der implementerer aftalen. 





